เล่ม ๑๔๐ ตอนพิเศษ ๘๕ ง

หน้า ๙๘
ราชกิจจานุเบกษา
๑๐ เมษายน ๒๕๖๖

# ข้อบัญญัติงค์การบริหารส่วนตำบลวังแสง

เรื่อง การควบคุมการเลี้ยงหรือปล่อยสัตว์

พ.ศ. ๒๕๖๒

โดยที่เป็นการสมควรตราข้อบัญญัติงค์การบริหารส่วนตำบลวังแสง ว่าด้วยการควบคุม
การเลี้ยงหรือปล่อยสัตว์

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)
พ.ศ. ๒๕๔๖ ประกอบมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕
และที่แก้ไขเพิ่มเติม องค์การบริหารส่วนตำบลวังแสง โดยความเห็นชอบของสภาองค์การบริหาร
ส่วนตำบลวังแสงและนายอำเภอเกดา จึงตราข้อบัญญัติไว้ ดังต่อไปนี้

ข้อ ๑ ข้อบัญญัตนี้เรียกว่า “ข้อบัญญัติงค์การบริหารส่วนตำบลวังแสง เรื่อง การควบคุม
การเลี้ยงหรือปล่อยสัตว์” พ.ศ. ๒๕๖๒

ข้อ ๒ ข้อบัญญัตนี้ให้ใช้บังคับในเขตองค์การบริหารส่วนตำบลวังแสง ตั้งแต่วันถัดจาก
วันประกาศในราชกิจจานุเบกษาเป็นต้นไป

ข้อ ๓ บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตนี้
หรือซึ่งขัดหรือแย้งกับข้อบัญญัตนี้ ให้ใช้ข้อบัญญัตนี้แทน

ข้อ ๔ ในข้อบัญญัตนี้

“การเลี้ยงสัตว์” หมายความว่า การเลี้ยงสัตว์ในสถานที่เลี้ยงสัตว์

“การปล่อยสัตว์” หมายความว่า การเลี้ยงสัตว์ในลักษณะที่มีการปล่อยให้อยู่นอก
สถานที่เลี้ยงสัตว์ รวมทั้งการสละการครอบครองสัตว์

“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่
ในลักษณะอื่นที่ใช้ในการควบคุมสัตว์ที่เลี้ยง

“เจ้าของสัตว์” หมายความรวมถึงผู้ครอบครองสัตว์ด้วย

“ที่หรือทางสาธารณะ” หมายความว่า สถานที่หรือทางซึ่งมิใช่เป็นของเอกชน
และประชาชนสามารถใช้ประโยชน์หรือใช้สัญจรได้

"เจ้าพนักงานท้องถิ่น" หมายความว่า นายกองค์การบริหารส่วนตำบลวังแสง
"เจ้าพนักงานสาธารณสุข" หมายความว่า เจ้าพนักงานซึ่งได้รับการแต่งตั้งจาก
รัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕

ข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน
ในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ให้พื้นที่ในเขตอำนาจขององค์การบริหาร
ส่วนตำบลม่วงแสงเป็นเขตควบคุมการเลี้ยงหรือปล่อยสัตว์ ดังนี้

(๑) ให้พื้นที่ต่อไปนี้เป็นเขตห้ามเลี้ยงหรือปล่อยสัตว์ประเภทช้าง ม้า โค กระบือ
สุกร แพะ แกะ สุนัข แมว เป็ด ไก่ ห่าน หรือสัตว์อื่น ๆ โดยเด็ดขาด

(๑.๑) สถานที่ราชการในการดูแลขององค์การบริหารส่วนตำบลม่วงแสง ได้แก่

(๑.๑.๑) ที่ทำการองค์การบริหารส่วนตำบลม่วงแสงบริเวณภายในอาคารสำนักงาน
และห้องประชุมองค์การบริหารส่วนตำบลม่วงแสง รวมทั้งบริเวณภายในอาคารอื่น ๆ ที่อยู่ในการดูแล
ขององค์การบริหารส่วนตำบลม่วงแสง ทั้งที่ตั้งอยู่ในบริเวณที่ทำการและนอกบริเวณที่ทำการองค์การบริหาร
ส่วนตำบลม่วงแสงด้วย

(๑.๑.๒) บริเวณพื้นที่ที่ตั้งที่ทำการองค์การบริหารส่วนตำบลม่วงแสง

(๑.๑.๓) ภายในอาคารโรงเรียนอนุบาลองค์การบริหารส่วนตำบลม่วงแสง

(๑.๑.๔) ภายในอาคารศูนย์พัฒนาเด็กเล็กองค์การบริหารส่วนตำบลม่วงแสง

เป็นเขตห้ามเลี้ยงหรือปล่อยช้าง ม้า โค กระบือ สุกร แพะ แกะ สุนัข แมว เป็ด ไก่ ห่าน หรือสัตว์อื่น ๆ

(๑.๒) สถานที่ราชการ หน่วยราชการ รัฐวิสาหกิจ ในเขตอนองค์การบริหาร
ส่วนตำบลม่วงแสง ได้แก่ โรงเรียน โรงพยาบาลส่งเสริมสุขภาพตำบล สำนักงานการไฟฟ้าอำเภอแกดำ
เป็นเขตห้ามเลี้ยงหรือปล่อยช้าง ม้า โค กระบือ สุกร แพะ แกะ สุนัข แมว เป็ด ไก่ ห่าน หรือสัตว์อื่น ๆ

(๑.๓) โบราณสถานดอนภูโนนพระ บ้านตะคุ หมู่ที่ ๕ ตำบลม่วงแสง เป็นเขตห้ามเลี้ยง
หรือปล่อยช้าง ม้า โค กระบือ สุกร แพะ แกะ สุนัข แมว เป็ด ไก่ ห่าน หรือสัตว์อื่น ๆ

(๑.๔) ศาสนสถานในเขตอนองค์การบริหารส่วนตำบลม่วงแสง ได้แก่ วัด สำนักสงฆ์

(๒) ให้พื้นที่ต่อไปนี้เป็นเขตห้ามเลี้ยงหรือปล่อยสัตว์เกินจำนวนที่กำหนด ดังนี้

(๒.๑) ถนนสาธารณะทุกสายที่องค์การบริหารส่วนตำบลวังแสงเป็นผู้ดูแล เป็นเขตห้ามเลี้ยงหรือปล่อยช้าง ม้า โค กระบือ สุกร แพะ แกะ เกินจำนวน ๕ ตัว

(๒.๒) ศาสนสถานในเขตอนค์การบริหารส่วนตำบลวังแสง ได้แก่ วัด สำนักสงฆ์ เป็นเขตห้ามเลี้ยงหรือปล่อยสุนัข แมว เป็ด ไก่ ห่าน เกินจำนวน ๕ ตัว

(๓) ให้พื้นที่ต่อไปนี้เป็นเขตที่การเลี้ยงหรือปล่อยสัตว์ประเภทช้าง ม้า โค กระบือ สุกร แพะ แกะ สุนัข แมว เป็ด ไก่ ห่าน ต้องอยู่ภายใต้มาตรการอย่างใดอย่างหนึ่ง ดังนี้

(๓.๑) ถนนสาธารณะที่องค์การบริหารส่วนตำบลวังแสงเป็นผู้ดูแลเป็นเขตที่การเลี้ยง หรือปล่อยช้าง ม้า โค กระบือ สุกร แพะ แกะ สุนัข แมว ออกนอกสถานที่เลี้ยงสัตว์ ต้องดำเนินการผูกเชือกหรืออุปกรณ์ควบคุมด้วย

(๓.๒) ที่หรือทางสาธารณะในเขตอนค์การบริหารส่วนตำบลวังแสง เป็นเขตที่การเลี้ยง หรือปล่อย ช้าง ม้า โค กระบือ สุกร แพะ แกะ สุนัข แมว ออกนอกสถานที่เลี้ยงสัตว์ ต้องดำเนินการผูกเชือกหรืออุปกรณ์ควบคุมด้วย

(๓.๓) นอกจากการเลี้ยงสัตว์ตามปกติวิธีสัยแล้ว เจ้าของสัตว์จะต้องปฏิบัติตามหลักเกณฑ์ และเงื่อนไข ดังต่อไปนี้

(๓.๓.๑) จำนวนสัตว์ต้องไม่มากเกินสมควร

(๓.๓.๒) ควบคุมดูแลการเลี้ยงสัตว์ต้องมีให้ก่ออันตรายหรือเหตุรำคาญต่อผู้อื่น หรือไม่ก่อให้เกิดมลพิษต่อสิ่งแวดล้อม

(๓.๓.๓) จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภท และชนิดของสัตว์ โดยมีขนาดเพียงพอแก่การดำรงชีวิตของสัตว์ มีแสงสว่างและการระบายอากาศที่เพียงพอ มีระบบการระบายน้ำและกำจัดสิ่งปฏิกูลให้ถูกสุขลักษณะ

(๓.๓.๔) รักษาสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูล ให้ถูกสุขลักษณะเป็นประจำไม่ปล่อยให้เป็นที่สะสมหมักหมมจนเกิดกลิ่นเหม็นรบกวนผู้ที่อยู่บริเวณใกล้เคียง

(๓.๓.๕) เมื่อสัตว์ตายลงเจ้าของสัตว์จะต้องกำจัดซากสัตว์และมูลสัตว์ ให้ถูกสุขลักษณะเพื่อป้องกันมิให้เป็นแหล่งพาพันธุ์แมลงหรือสัตว์นำโรค ทั้งนี้ โดยวิธีที่ไม่ก่อเหตุรำคาญ จากกลิ่น ควัน และไม่เป็นเหตุให้เกิดการปนเปื้อนของแหล่งน้ำ

(๓.๓.๖) จัดให้มีการสร้างเสริมภูมิคุ้มกันโรคในสัตว์เพื่อป้องกันอันตรายจากเชื้อโรคที่เกิดจากสัตว์

(๓.๓.๗) ให้เลี้ยงสัตว์ภายในสถานที่เลี้ยงสัตว์ของตนไม่ปล่อยให้สัตว์อยู่นอกสถานที่เลี้ยงสัตว์โดยปราศจากการควบคุม กรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไปไม่ถึงตัวสัตว์ และมีป้ายเตือนให้ระมัดระวังโดยสังเกตได้อย่างชัดเจน

(๓.๓.๘) ไม่นำสัตว์เลี้ยงออกมานอกสถานที่เลี้ยงสัตว์ของตน เว้นแต่เฉพาะเพื่อการเคลื่อนย้ายสัตว์และได้ปฏิบัติตามคำสั่งของเจ้าพนักงานท้องถิ่น

(๓.๓.๙) ปฏิบัติการอื่นใดตามคำแนะนำของเจ้าพนักงานสาธารณสุขคำสั่งเจ้าพนักงานท้องถิ่น รวมทั้งข้อบังคับ ระเบียบ และคำสั่งขององค์การบริหารส่วนตำบลวังแสง

ข้อ ๖ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ ๕ โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวัน เมื่อผ่านกำหนดแลวยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลวังแสงแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่น หรือต้องเสียค่าใช้จ่ายเกินสมควร เจ้าพนักงานท้องถิ่นจะจัดการขายหรือขายทอดตลาดสัตว์นั้นตามความเห็นของ ก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์

ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่ง เจ้าของสัตว์ต้องเสียค่าธรรมเนียมการปรับตามที่กำหนดไว้ท้ายข้อบัญญัตินี้ และต้องเสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลวังแสง ตามจำนวนที่ได้จ่ายจริงด้วย

ในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชน ให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้

ข้อ ๗ ให้เจ้าพนักงานท้องถิ่นมีอำนาจแต่งตั้งพนักงานส่วนท้องถิ่นเพื่อให้ปฏิบัติหน้าที่ตามมาตรา ๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม ในเขตอำนาจขององค์การบริหารส่วนตำบลวังแสง ในเรื่องใดหรือทุกเรื่องก็ได้

เล่ม ๑๔๐ ตอนพิเศษ ๘๕ ง

หน้า ๑๐๒
ราชกิจจานุเบกษา
๑๐ เมษายน ๒๕๖๖

ข้อ ๘ ผู้ใดฝ่าฝืนหรือไม่ปฏิบัติตามข้อบัญญัตินี้ ต้องระวางโทษตามที่กำหนดไว้ในบทกำหนดโทษ มาตรา ๗๓ วรรคสองแห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม

ข้อ ๙ ให้นายกองค์การบริหารส่วนตำบลวังแสงเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้

ประกาศ ณ วันที่ ๑ ตุลาคม พ.ศ. ๒๕๖๒
ทองพูน ตะวัน
นายกองค์การบริหารส่วนตำบลวังแสง

# บัญชีอัตราค่าธรรมเนียมท้ายข้อบัญญัติองค์การบริหารส่วนตำบลวังแสง
## เรื่อง การควบคุมการเลี้ยงหรือปล่อยสัตว์ พ.ศ. ๒๕๖๒
### ค่าธรรมเนียมการปรับ
| (๑) | ช้าง | เชื้อกละไม่เกิน ๕๐๐ บาท |
| --- | --- | --- |
| (๒) | ม้า โค กระบือ | ตัวละไม่เกิน ๑๐๐ บาท |
| (๓) | สุกร แพะ แกะ สุนัข กวาง | ตัวละไม่เกิน ๖๐ บาท |
| (๔) | สัตว์อื่น ๆ | ตัวละไม่เกิน ๕๐ บาท |

### ค่าใช้จ่ายในการเลี้ยงดูสัตว์
- ค่าใช้จ่ายในการเลี้ยงดูสัตว์แต่ละชนิด หรือแต่ละประเภท
ตามจำนวนที่ได้จ่ายจริง